
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCŞANI
 H O T Ă R Â R E
Privind, transformarea în statul de funcţii al Serviciului Public Comunitar de Evidenţă a 

             Persoanelor al Municipiului Focşani  a cinci posturi,  în vederea promovării într-un 

             grad profesional imediat superior a funcţionarilor publici încadrati pe aceste 

             posturi  
         Consiliul Local al Municipiului Focsani, judeţul Vrancea, întrunit în sedinţa ordinară;
            - analizând Proiectul de hotărâre iniţiat de Primarul Municipiului Focşani, raportul Direcţiei resurse umane si coordonare unitati subordonate înregistrat la                              nr. 2207/14.01.2015 prin care se propune transformarea în statul de funcţii al Serviciului Public Comunitar de Evidenţă a Persoanelor al Municipiului Focşani  a cinci posturi,  în vederea promovării într-un grad profesional imediat superior a funcţionarilor publici încadraţi pe aceste posturi, precum şi avizul favorabil al Comisiei de buget şi administraţie publică;

- văzând adresa nr. 47252/22.12.2014 a Serviciului Public Comunitar de Evidenţă a  Persoanelor al Municipiului Focşani, procesul verbal şi raportul final al comisiei de examen nr. 47223/15.12.2014;
- în temeiul art. 64 din Legea nr. 188/1999 privind Statutul funcţionarilor publici, republicată în anul 2007, cu modificarile si completarile ulterioare, art. 121 alin. (1) lit. “a” şi alin. (2) lit. “a” şi art. 125 alin. (1) din Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;


-    în baza art. 36 alin.(2) lit. „a” şi  alin.(3) lit.”b” şi în temeiul art.45 alin. (1)  din Legea nr. 215/2001  privind  administraţia publica locala, republicată în anul 2007, cu modificarile si completarile ulterioare;  

H O T Ă  R Ă Ş T E:

Art. 1. Transformarea în statul de funcţii al Serviciului Public Comunitar de Evidenţă a  Persoanelor al Municipiului Focşani a cinci posturi,  în vederea promovării într-un grad profesional imediat superior a funcţionarilor publici încadraţi pe aceste posturi, după cum urmează :  

- transformarea postului de inspector clasa I grad profesional principal  care figurează la Biroul stare civilă, la numărul curent 6, în post de inspector clasa I grad profesional superior;
-2-

- transformarea a două posturi de inspector clasa I grad profesional principal  care figurează la Biroul evidenţă persoane, la numerele curente 17 şi 18, în posturi de inspector clasa I grad profesional superior;

- transformarea postului de inspector clasa I grad profesional principal  care figurează la Compartimentul resurse umane, secretariat, la numărul curent 21, în post de inspector clasa I grad profesional superior;

- transformarea postului de inspector clasa I grad profesional principal care figurează la Compartimentul financiar, contabilitate, la numărul curent 23, în post de inspector clasa I grad profesional superior.

          Art. 2.  Anexa nr. 3  la Hotărârea Consiliului Local al Municipiului Focsani            nr. 276/30.10.2014 privind aprobarea Regulamentului de organizare şi funcţionare, organigramei, statului de funcţii şi numărului de personal ale Serviciului Public Comunitar  de  Evidenţă  a Persoanelor  al municipiului Focşani, se modifică corespunzător. 

          Art. 3.  Prezenta   hotărâre   va    fi  comunicată  de  către  Direcţia   administraţie publică locală compartimentelor, birourilor, serviciilor şi Primarului Municipiului Focşani, care va asigura executarea acesteia  prin Direcţia administraţie publică locală, Direcţia resurse umane şi coordonare unităţi subordonate, Direcţia economică şi Serviciul Public Comunitar de Evidenţă a  Persoanelor al Municipiului Focşani
     PREŞEDINTE DE ŞEDINŢĂ,

                Mersoiu  Ionuţ                    
                                                                                                 Contrasemnează,

                                                                                   SECRETARUL MUNICIPIULUI 

                                                                                                       FOCŞANI

                                                                                             Corhană Eduard Marian
Municipiul Focsani, 29 ianuarie 2015

